《望云轩与太学生焦思齐赋》
元代·胡奎

白云何重重，乃在蜀川之西、芙蓉之峰。太学儒生念慈母，望云千里心忡忡。

朝望云在西，夕望云在东。白云有聚散，此心无终穷。

儿昔在家时，手种宜男草。阿母倚堂门，看花颜色好。

儿今两年不得还，梦里犹怀蜀道难。秋风吹梦渡江去，飞绕太白峨眉间。

意匠经营劳画史，别情深似巴江水。丈夫当学狄司空，读书莫忘孝与忠。

作者简介：元明间浙江海宁人，字虚白，号斗南老人。明初以儒征，官宁王府教授。有《斗南老人集》。